CELEX: 62010CO0272
Language: lt
Date: 2011-01-18 00:00:00
Title: 2011 m. sausio 18 d. Teisingumo Teismo (šeštoji kolegija) nutartis. # Souzana Berkizi-Nikolakaki prieš Anotato Symvoulio epilogis prosopikou (ASEP) ir Aristoteleio Panepistimio Thessalonikis. # Prašymas priimti prejudicinį sprendimą: Dioikitiko Efeteio Thessalonikis - Graikija. # Procedūros reglamento 104 straipsnio 3 dalis - Socialinė politika- SESV 155 straipsnio 2 dalis - Direktyva 1999/70/EB - Bendrojo susitarimo dėl darbo pagal terminuotas sutartis 8 punktas - Terminuotos darbo sutartys viešajame sektoriuje - Paeiliui sudarytos darbo sutartys - Piktnaudžiavimas - Sankcijos - Terminuotos darbo sutarties pakeitimas į neterminuotą darbo sutartį - Procedūros taisyklės - Naikinamasis terminas- Lygiavertiškumo ir veiksmingumo principai - Bendrojo darbuotojų apsaugos lygio sumažinimas. # Byla C-272/10.

2011 m. sausio 18 d. Teisingumo Teismo (šeštoji kolegija) nutartis Berkizi-Nikolakaki prieš Anotato Symvoulio epilogis prosopikou ir Aristoteleio Panepistimio Thessalonikis
      (Byla C‑272/10)
      „Procedūros reglamento 104 straipsnio 3 dalis – Socialinė politika – SESV 155 straipsnio 2 dalis – Direktyva 1999/70/EB – Bendrojo susitarimo dėl darbo pagal terminuotas sutartis 8 punktas – Terminuotos darbo sutartys viešajame sektoriuje – Paeiliui sudarytos darbo sutartys – Piktnaudžiavimas – Sankcijos – Terminuotos darbo sutarties pakeitimas į neterminuotą darbo sutartį – Procedūros taisyklės – Naikinamasis terminas – Lygiavertiškumo ir veiksmingumo principai – Bendrojo darbuotojų apsaugos lygio sumažinimas“
      1.                     Socialinė politika – Bendrasis ETUC, UNICE ir CEEP susitarimas dėl darbo pagal terminuotas darbo sutartis – Direktyva 1999/70
            – Piktnaudžiavimo paeiliui sudarant terminuotas darbo sutartis prevencijos priemonės (SESV 155 straipsnio 2 dalis; Tarybos
            direktyvos 1999/70 priedas) (žr. 32–33, 37–38, 44–45, 48–49, 51–61 punktus, rezoliucinės dalies 1 punktą)
      2.                     Socialinė politika – Bendrasis ETUC, UNICE ir CEEP susitarimas dėl darbo pagal terminuotas darbo sutartis – Direktyva 1999/70
            – Draudimas sumažinti bendrąjį darbuotojų apsaugos lygį šio susitarimo taikymo srityje (Tarybos direktyvos 1999/70 priedo
            8 punkto 3 dalis) (žr. 69, 74, 76–77 punktus, rezoliucinės dalies 2 punktą)
      Dalykas 
      
         Prašymas priimti prejudicinį sprendimą – 
               Dioikitiko Efeteio Thessalonikis
                – 1999 m. birželio 28 d. Tarybos direktyvos 1999/70/EB dėl ETUC, UNICE ir CEEP bendrojo susitarimo dėl darbo pagal terminuotas
                  sutartis (OL L 175, p. 43; 2004 m. specialusis leidimas lietuvių k., 5 sk., 3 t., p. 368) priedo 8 punkto 3 dalies aiškinimas
                  – Nacionalinės teisės nuostatos, kuriomis nustatytas terminuotų darbo sutarčių pakeitimo į neterminuotas darbo sutartis naikinamasis
                  terminas.
               
            Rezoliucinė dalis 
      
         
                  1.
               
               
                  
               
               
                  	SESV 155 straipsnio 2 dalį ir 1999 m. kovo 18 d. sudarytą Bendrąjį susitarimą dėl darbo pagal terminuotas sutartis, esantį
                     1999 m. birželio 28 d. Tarybos direktyvos 1999/70/EB dėl ETUC, UNICE ir CEEP bendrojo susitarimo dėl darbo pagal terminuotas
                     sutartis priede, reikia aiškinti taip, kad jais nedraudžiamos nacionalinės teisės nuostatos, kaip antai Prezidento dekreto
                     Nr. 164/2004 11 straipsnio 2 dalis, taikoma darbuotojams, samdomiems pagal terminuotas darbo sutartis viešajame sektoriuje,
                     kurioje nustatyta, kad darbuotojas prašymą paeiliui sudarytas terminuotas darbo sutartis, kurios gali būti vertinamos kaip
                     sudarytos piktnaudžiaujant, pakeisti į neterminuotą darbo sutartį kompetentingai institucijai turi pateikti per naikinamąjį
                     dviejų mėnesių nuo minėto dekreto įsigaliojimo dienos terminą, jei šis terminas, o tai turi patikrinti prašymą priimti prejudicinį
                     sprendimą pateikęs teismas, nėra mažiau palankus nei tas, kuris taikomas panašiems prašymams dėl nacionalinės darbo teisės
                     nuostatų taikymo, ir dėl jo įgyvendinti Europos Sąjungos teise suteiktas teises nėra neįmanoma arba pernelyg sudėtinga.
                  
               
            
         
                  2.
               
               
                  
               
               
                  	Bendrojo susitarimo dėl darbo pagal terminuotas sutartis 8 punkto 3 dalį reikia aiškinti taip, kad ja nedraudžiamos nacionalinės
                     teisės nuostatos, kaip antai Prezidento dekreto Nr. 164/2004 11 straipsnio 2 dalis, kurioje numatyta, kad darbuotojas prašymą
                     paeiliui sudarytas terminuotas darbo sutartis, kurios gali būti vertinamos kaip sudarytos piktnaudžiaujant, pakeisti į neterminuotą
                     darbo sutartį kompetentingai institucijai turi pateikti per naikinamąjį dviejų mėnesių nuo minėto dekreto įsigaliojimo dienos
                     terminą, nors atitinkami terminai, numatyti analogiškuose nacionalinės teisės aktuose, galiojusiuose iki šios datos, buvo
                     pratęsti, jei tokios teisės nuostatos neturi įtakos bendrajam darbuotojų, dirbančių pagal terminuotas darbo sutartis, apsaugos
                     lygiui.